CELEX: 32015R0630
Language: sl
Date: 2015-04-22 00:00:00
Title: Izvedbena uredba Komisije (EU) 2015/630 z dne 22. aprila 2015 o spremembi Izvedbene uredbe (EU) št. 498/2012 o dodelitvi tarifnih kvot, ki se uporabljajo za izvoz lesa iz Ruske federacije v Evropsko unijo

23.4.2015   
            
            
               SL
            
            
               Uradni list Evropske unije
            
            
               L 104/8
            
         IZVEDBENA UREDBA KOMISIJE (EU) 2015/630
   z dne 22. aprila 2015
   o spremembi Izvedbene uredbe (EU) št. 498/2012 o dodelitvi tarifnih kvot, ki se uporabljajo za izvoz lesa iz Ruske federacije v Evropsko unijo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Sklepa Sveta 2012/105/EU z dne 14. decembra 2011 o podpisu Sporazuma v obliki izmenjave pisem med Evropsko unijo in Rusko federacijo o upravljanju tarifnih kvot, ki se uporabljajo za izvoz lesa iz Ruske federacije v Evropsko unijo, ter Protokola med Evropsko unijo in vlado Ruske federacije o tehničnih podrobnostih v skladu z navedenim sporazumom (1), in zlasti člena 4 Sklepa,
   ob upoštevanju naslednjega:
   
               (1)
            
            
               Ruska federacija je 22. avgusta 2012 pristopila k Svetovni trgovinski organizaciji. Obveznosti Ruske federacije vključujejo tarifne kvote za izvoz lesa nekaterih vrst iglavcev, katerih delež je dodeljen za izvoz v Unijo. Podrobnosti upravljanja teh tarifnih kvot določata Sporazum v obliki izmenjave pisem med Evropsko unijo in Rusko federacijo o upravljanju tarifnih kvot za izvoz lesa iz Ruske federacije v Evropsko unijo (v nadaljnjem besedilu: Sporazum) ter Protokol med Evropsko unijo in vlado Ruske federacije o tehničnih podrobnostih v skladu s Sporazumom (v nadaljnjem besedilu: Protokol). Sporazum in Protokol sta bila podpisana 16. decembra 2011. Uporabljata se začasno od datuma pristopa Ruske federacije k Svetovni trgovinski organizaciji.
            
         
               (2)
            
            
               Izvedbena uredba Komisije (EU) št. 498/2012 (2) je v skladu s členom 4 Sklepa 2012/105/EU določila pravila o dodelitvi tarifnih kvot, ki se uporabljajo za izvoz lesa iz Ruske federacije v Evropsko unijo. Navedena uredba se preneha uporabljati na datum, ko se preneha začasno uporabljati Protokol.
            
         
               (3)
            
            
               Sporazum in Protokol se še naprej začasno uporabljata do zaključka postopkov, potrebnih za njuno sklenitev.
            
         
               (4)
            
            
               Izvedbena uredba (EU) št. 498/2012 je bila spremenjena z Izvedbeno uredbo (EU) št. 449/2014 (3), da bi se upoštevala nizka stopnja izkoriščenosti tarifnih kvot. V skladu s tem je bilo zmanjšanje zgornjih meja uvoza iz členov 13 in 14 Izvedbene uredbe (EU) št. 498/2012 opuščeno v kvotnem obdobju 2015.
            
         
               (5)
            
            
               Ob upoštevanju nizke stopnje izkoriščenosti tarifnih kvot v kvotnem obdobju 2014 je treba opustiti zmanjšanje zgornjih meja uvoza iz členov 13 in 14 Izvedbene uredbe (EU) št. 498/2012 za kvotno obdobje 2016 za spodbujanje polne izkoriščenosti tarifnih kvot, zlasti s strani tradicionalnih uvoznikov.
            
         
               (6)
            
            
               Izvedbeno uredbo (EU) št. 498/2012 bi bilo zato treba ustrezno spremeniti.
            
         
               (7)
            
            
               Ukrepi iz te uredbe so v skladu z mnenjem odbora za les, ustanovljenega s Sklepom 2012/105/EU –
            
         SPREJELA NASLEDNJO UREDBO:
   Člen 1
   V členu 15 Izvedbene uredbe (EU) št. 498/2012 se odstavek 2 nadomesti z naslednjim:
   
      „2.   Določbe iz členov 13 in 14 se ne uporabljajo za prvo in drugo kvotno obdobje po prvih treh kvotnih obdobjih.“
   
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 22. aprila 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 57, 29.2.2012, str. 1.
   
      (2)  Izvedbena uredba Komisije (EU) št. 498/2012 z dne 12. junija 2012 o dodelitvi tarifnih kvot, ki se uporabljajo za izvoz lesa iz Ruske federacije v Evropsko unijo (UL L 152, 13.6.2012, str. 28).
   
      (3)  Izvedbena uredba Komisije (EU) št. 449/2014 z dne 2. maja 2014 o spremembi Izvedbene uredbe (EU) št. 498/2012 o dodelitvi tarifnih kvot, ki se uporabljajo za izvoz lesa iz Ruske federacije v Evropsko unijo (UL L 132, 3.5.2014, str. 57).